
Návrh uznesenia


UZNESENIE č. ......../2023
zo dňa 22. 09. 2023

Zastupiteľstvo Bratislavského samosprávneho kraja po prerokovaní materiálu


A schvaľuje


ako prípad hodný osobitného zreteľa, v zmysle ustanovenia § 9a ods. 8 písm. e) a § 9a ods. 9 písm. c) zákona č. 446/2001 Z. z. o majetku vyšších územných celkov v znení neskorších predpisov,  

	zmenu uznesenia Zastupiteľstva BSK č. 370/2021 zo dňa 11.06.2021 v časti B. 1 odsek „s podmienkami:“, písm. a) poslednej časti vety tak, že táto znie nasledovne: 

a to všetko po odsúhlasení návrhov realizácie alebo projektových dokumentácií ak budú nevyhnutné na ich realizáciu zo strany Bratislavského samosprávneho kraja, v celkovej sume stavebných prác a materiálov vo výške 500.000,- EUR, do 22.09.2025, 

B berie na vedomie

stanovisko Generálneho riaditeľstva pre hospodársku súťaž Európskej komisie zo dňa 15.02.2023 v zmysle časti E písm. g) uznesenia 370/2021 zo dňa 11.06.2021

C ukladá

riaditeľke Úradu Bratislavského samosprávneho kraja zabezpečiť prípravu a podpis dodatku v zmysle bodu A tohto uznesenia.

Termín: do 30 dní od schválenia uznesenia

predsedovi  Bratislavského samosprávneho kraja podpísať zmluvu o budúcej kúpnej zmluve v zmysle bodu B. 1 uznesenia č. 370/2021 zo dňa 11.06.2021.

Termín: do 30 dní od schválenia uznesenia

predsedovi  Bratislavského samosprávneho kraja podpísať nájomnú zmluvu v zmysle bodu B. 2 uznesenia č. 370/2021 zo dňa 11.06.2021.

Termín: do 30 dní od schválenia uznesenia

predsedovi  Bratislavského samosprávneho kraja podpísať zmluvu o budúcej nájomnej zmluve v zmysle bodu B. 3 uznesenia č. 370/2021 zo dňa 11.06.2021.

Termín: do 30 dní od schválenia uznesenia

predsedovi  Bratislavského samosprávneho kraja podpísať zmluvu o budúcej zmluve o zriadení vecného bremena v zmysle bodu B. 4 uznesenia č. 370/2021 zo dňa 11.06.2021.

Termín: do 30 dní od schválenia uznesenia

predsedovi  Bratislavského samosprávneho kraja podpísať zmluvu o budúcej kúpnej zmluve v zmysle bodu B. 5 uznesenia č. 370/2021 zo dňa 11.06.2021.

Termín: do 30 dní od schválenia uznesenia

predsedovi  Bratislavského samosprávneho kraja podpísať kúpnu zmluvu v zmysle bodu C. 1 uznesenia č. 370/2021 zo dňa 11.06.2021.

Termín: do 30 dní od schválenia uznesenia

predsedovi  Bratislavského samosprávneho kraja podpísať nájomnú zmluvu v zmysle bodu C. 2 uznesenia č. 370/2021 zo dňa 11.06.2021.

Termín: do 30 dní od schválenia uznesenia

predsedovi  Bratislavského samosprávneho kraja podpísať zmluvu o budúcej zmluve o zriadení vecného bremena v zmysle bodu C. 3 uznesenia č. 370/2021 zo dňa 11.06.2021.

Termín: do 30 dní od schválenia uznesenia

predsedovi  Bratislavského samosprávneho kraja podpísať zmluvu o budúcej kúpnej zmluve v zmysle bodu C. 4 uznesenia č. 370/2021 zo dňa 11.06.2021.

Termín: do 30 dní od schválenia uznesenia

predsedovi  Bratislavského samosprávneho kraja podpísať zmluvu v zmysle bodu D. 1 uznesenia č. 370/2021 zo dňa 11.06.2021.

Termín: do 30 dní od schválenia uznesenia

predsedovi  Bratislavského samosprávneho kraja podpísať zmluvy v zmysle bodu D. 2 uznesenia č. 370/2021 zo dňa 11.06.2021.

Termín: do 30 dní od schválenia uznesenia


















D ô v o d o v á   s p r á v a


Zastupiteľstvo Bratislavského samosprávneho kraja schválilo uznesením č. 370/2021 zo dňa 11.06.2023 (ďalej aj ako „uznesenie“) ako prípad hodný osobitného zreteľa predaj, nájom, zriadenie vecného bremena, podmienky realizácie a osobitné podmienky ochrany záujmov Bratislavského samosprávneho kraja, koncepčnej zmeny usporiadania areálu „Patrónka“, v prospech 

Cambridge International Communications s.r.o. (ďalej aj ako „CAM“)

a

design factory, o.z. (ďalej aj ako „DF“). 


V zmysle podmienok uznesenia v časti B.1 bola stanovená lehota výstavby investícií do 2 rokov odo dňa prijatia uznesenia. Okrem uvedenej lehoty však uznesenie obsahovalo aj podmienku podpísania zmlúv zo strany Bratislavského samosprávneho kraja v zmysle E písm. g) uznesenia, až potom, ako bude potvrdené, že sa nejedná o štátnu pomoc alebo nedovolenú štátnu pomoc.

Všetky zmluvy boli v zmysle podmienok stanovených v uznesení podpísané zo strany CAM a/alebo DF dňa 06.12.2021 (t.j. v lehote stanovenej v uznesení).
Bratislavský samosprávny kraj po prijatí uznesenia spracoval a doručil dňa 29.09.2021 žiadosť o záväzné stanovisko, adresovanú Protimonopolnému úradu Slovenskej republiky (ďalej aj ako „PMÚ“). PMÚ vo svojom vyjadrení zo dňa 03.12.2021 odporučil podanie prednotifikácie na Európsku komisiu, na základe čoho Bratislavský samosprávny kraj po komunikácií a zosúladení žiadosti s PMÚ podal žiadosť na Európsku komisiu v súlade s prílohou I nariadenia Komisie (ES) č. 794/2004 z 21.04.2004, ktorým sa vykonáva nariadenia Rady (EÚ) 2015/1589 stanovujúce podrobné pravidlá na uplatňovanie článku 108 Zmluvy o fungovaní Európskej únie. Bratislavský samosprávny kraj podal žiadosť dňa 24.05.2022 na PMÚ ako sprostredkovateľský orgán, ktorý ju doručil dňa 01.06.2022 na Európsku komisiu. 

Generálne riaditeľstvo pre hospodársku súťaž Európskej komisie (ďalej aj ako „GR EK“) listom zo dňa 20.07.2022 požiadalo o doplňujúce informácie vo veci podanej notifikácie, na čo Bratislavský samosprávny kraj reagoval zodpovedaním otázok listom zo dňa 18.08.2022. Následne GR EK dožiadalo listom zo dňa 28.10.2022 ďalšie doplňujúce informácie. Dňa 23.11.2022 sa konalo online rokovanie medzi zástupcami Bratislavského samosprávneho kraja, CAM a GR EK, predmetom ktorého bolo dovysvetlenie otázok GR EK. Bratislavský samosprávny kraj následne dňa 16.12.2022 podal odpoveď na žiadosť GR EK zo dňa 28.10.2022. 

GR EK listom zo dňa 15.02.2023 oznámilo, že po predbežnom preskúmaní poskytnutých informácií môžu útvary Generálneho riaditeľstva pre hospodársku súťaž predbežne súhlasiť s názorom slovenských orgánov, že plánované opatrenie by nezahŕňalo výhodu poskytnutú príjemcom a/alebo by malo čisto miestny vplyv, a teda žiadny vplyv na obchod medzi členskými štátmi, čo by následne za normálnych okolností vylučovalo existenciu štátnej pomoci.

Bratislavský samosprávny kraj listom zo dňa 22.03.2023 poďakoval za prerokovanie opatrenia, informoval o jeho realizácii a prisľúbil v prípade potreby poskytnutie všetkých súčasných ako aj budúcich dokumentov Európskej komisii.

Na základe vyššie uvedených skutočností (najmä s ohľadom na nepredvídateľnú dĺžku trvania konania posudzujúceho okolnosti štátnej pomoci), ako aj podmienku podpisu zo strany Bratislavského samosprávneho kraja, do dnešného dňa, nedošlo k podpisu zmlúv zo strany Bratislavského samosprávneho kraja. Bez existujúcej zmluvy CAM nie je objektívne oprávnené plniť povinnosti uložené v bode B. 1 uznesenia a tieto splniť v lehote do 2 rokov odo dňa prijatia uznesenia. 

Na základe uvedeného tak uznesením dochádza k zmene lehoty 2 rokov na dva roky odo dňa rokovania zastupiteľstva o zmene uznesenia, a to do 22.09.2025 so zohľadnením objektívnych okolností . Súčasne sa uznesením ukladá riaditeľke Úradu Bratislavského samosprávneho kraja zabezpečiť prípravu a podpis Dodatku č. 1 k zmluve vyhotovenej a zo strany CAM podpísanej v zmysle bodu B. 1 uznesenia, a predsedovi Bratislavského samosprávneho kraja podpis všetkých zmlúv zo strany Bratislavského samosprávneho kraja vyplývajúcich z uznesenia.



Osobitný zreteľ:

Z dôvodu schválenia predchádzajúceho materiálu ako prípad hodný osobitného zreteľa, sa aj na jeho zmeny vyžaduje schválenie 3/5 väčšinou všetkých poslancov. 

Zámer zmeny uznesenia zverejnil BSK dňa 05.09.2023 na svojej úradnej tabuli a na svojej internetovej stránke.

	Na základe vyššie uvedených skutočností predkladáme Zastupiteľstvu BSK materiál na schválenie.









Prílohy: 
· Žiadosť o záväzné stanovisko zo dňa 22.09.2021
· Vyjadrenie - Návrh na schválenie koncepčnej zmeny usporiadania areálu Patrónka v prospech Cambridge International Communications, s.r.o. a design factory, o. z. zo dňa 03.12.2021
· Podanie žiadosti o notifikáciu štátnej pomoci vo veci opatrenia s názvom Realizácia koncepčnej zmeny usporiadania areálu „Patrónka“ zo dňa 23.05.2022
· Štátna pomoc SA.103205 (2022/N) – Slovensko. Realizácia koncepčnej zmeny usporiadania areálu „Patrónka“ zo dňa 20.07.2022
· Štátna pomoc SA.103205 (2022/N) – Slovensko. Realizácia koncepčnej zmeny usporiadania areálu Patrónka zo dňa 18.08.2022
· [bookmark: _Hlk143087661]Štátna pomoc SA.103205 (2022/N) – Slovensko. Realizácia koncepčnej zmeny usporiadania areálu „Patrónka“ zo dňa 28.10.2022
· Odpoveď na žiadosť zo dňa 28.10.2022 vo veci „Štátna pomoc SA.103205 (2022/N) – Slovensko“ zo dňa 14.12.2022
· Štátna pomoc SA.103205 (2022/N) – Slovensko. Realizácia koncepčnej zmeny usporiadania areálu „Patrónka“ zo dňa 15.02.2023
· Odpoveď na oznámenie zo dňa 15.02.2023, vo veci SA.103205 (2022/N) – Slovensko zo dňa 22.03.2023


Stanoviská komisií Zastupiteľstva BSK 
Bod :              „Návrh na zmenu uznesenia Zastupiteľstva Bratislavského samosprávneho kraja č. 370/2021 zo dňa 11.06.2021, ktorým bol schválený predaj, nájom, zriadenie vecného bremena, podmienky realizácie a osobitné podmienky ochrany záujmov Bratislavského samosprávneho kraja, koncepčnej zmeny usporiadania areálu „Patrónka“, ako prípad hodný osobitného zreteľa“ 

	Názov komisie

	Stanovisko komisie k návrhu materiálu
	Hlasovanie 
	Akceptované / Neakceptované

	Zapracované / Nezapracované

	Finančná komisia


	Komisia odporúča Z BSK prerokovať predložený materiál a schváliť v predloženej podobe
	Prítomní         7
Za                  6
Proti               1
Zdržal             0
Nehlasoval    0
	
	

	Komisia dopravy

	Komisia dopravy odporúča zastupiteľstvu BSK prerokovať a schváliť v predloženej podobe
	Prítomní        7
Za                   7
Proti               0
Zdržal             0
Nehlasoval    0
	
	

	Komisia územného plánovania, regionálneho rozvoja a životného prostredia 

	Komisia odporúča Z BSK prerokovať a schváliť v predloženej podobe
	Prítomní        7
Za                   7
Proti               0
Zdržal             0
Nehlasoval    0
	
	

	Komisia školstva, mládeže a športu 

	Komisia odporúča Z BSK prerokovať a schváliť v predloženej podobe
	Prítomní        11
Za                   11
Proti               0
Zdržal             0
Nehlasoval    0
	
	

	Komisia kultúry 

	Komisia kultúry nebola uznášania schopná, napriek tomu prítomný členovia predložený materiál prerokovala v predloženej podobe
	Prítomní        5
Za                   5
Proti               0
Zdržal             0
Nehlasoval    0
	
	

	Komisia európskych záležitostí, regionálnej spolupráce a cestovného ruchu 

	Komisia odporúča Z BSK prerokovať a schváliť v predloženej podobe
	Prítomní        8
Za                   8
Proti               0
Zdržal             0
Nehlasoval    0
	
	

	Komisia zdravotníctva 

	Komisia odporúča Z BSK prerokovať a schváliť 
	Prítomní        3
Za                   3
Proti               0
Zdržal             0
Nehlasoval    0
	
	

	Komisia sociálnych vecí 

	Komisia odporúča Z BSK prerokovať a schváliť v predloženej podobe
	Prítomní        5
Za                   5
Proti               0
Zdržal             0
Nehlasoval    0
	
	

	Komisia majetku, investícií a verejného obstarávania
	Komisia odporúča Z BSK prerokovať a schváliť v predloženej podobe
	Prítomní         5
Za                  3
Proti               1
Zdržal             1
Nehlasoval    0
	
	








